《送崔闲归庐山四首 其三》
宋代·程俱

论世得师友，陶公乃其人。清游入梦寐，庐山真夙因。

迩来二十年，浪染衣上尘。陶公已去久，歘如空中云。

庐山如高士，可望不可亲。坐想虎溪路，闻钟动微颦。

永怀炉峰顶，飞烟发朝曛。羡子归故隐，兹焉毕其身。

吾意久规往，当从君问津。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。